Source: http://finlex.fi/fi/laki/alkup/1991/19910067
Timestamp: 2020-02-28 07:10:41+00:00
Document Index: 11222240

Matched Legal Cases: ['§ 9', '§ 9', 'kko ', 'kko ', 'kko ', 'kko ', 'kko ', '§1', '§3', '§3', '§4', '§5']

Laki hammasteknikon toimen harjoittamisesta… 67/1991 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1991 › 67/1991
kumotaan hammasteknikon toimen harjoittamisesta 30 päivänä huhtikuuta 1964 annetun lain (220/64) 2§ sekä
muutetaan 1§:n 1-3 momentti sekä 1 a, 3, 3 a, 4 ja 5§,
sellaisina kuin niistä ovat 1 a§ 9 päivänä helmikuuta 1990 annetussa laissa (149/90) ja 3 a§ 9 päivänä helmikuuta 1990 annetussa laissa (155/90), seuraavasti:
Oikeutettu suorittamaan hammaslääkärin antamia hammasteknillisiä töitä sekä muiden toimeksiannosta suorittamaan irtohampaiden korjauksia on Suomen kansalainen, joka ammattikasvatushallituksen alaisessa oppilaitoksessa suorittamansa tutkinnon perusteella on merkitty sosiaali- ja terveyshallituksen laillistetuista hammasteknikoista pitämään luetteloon.
Se, joka on toiminut viisi vuotta hammasteknikkona ja suorittanut ammattikasvatushallituksen tätä varten järjestämät erikoiskurssit, on oikeutettu 1 momentissa sanotun lisäksi asetuksessa lähemmin määrätyissä tapauksissa itsenäisesti valmistamaan ja sovittamaan irrallisia kokoproteeseja suoraan niiden käyttäjille.
Hakemuksesta sosiaali- ja terveyshallitus voi hyväksyä myös muussa myös muussa maassa hammasteknikoksi valmistuneen Suomen kansalaisen suorittamaan 1 ja 2 momentissa tarkoitettuja tehtäviä ja merkittäväksi laillistetuista hammasteknikoista pidettävään luetteloon. Tarvittaessa sosiaali- ja terveyshallitus voi vaatia, että hakijan on ennen luetteloon merkitsemistä suoritettava sosiaali- ja terveyshallituksen määräämä pätevyyskoe.
Sosiaali- ja terveyshallitus voi määrääminsä ehdoin myöntää hakemuksesta muun pohjoismaan kansalaiselle, jolla on oikeus toimia hammasteknikkona muussa pohjoismaassa, 1§:n 1 momentissa tarkoitetun oikeuden toimia Ahvenanmaan maakunnassa.
Hammasteknikko on toimensa harjoittamisessa sosiaali- ja terveyshallituksen ja lääninhallituksen valvonnan alainen.
Hammasteknikko on velvollinen noudattamaan, mitä sosiaali- ja terveyshallitus voimassa olevien säännösten nojalla määrää ja antamaan sosiaali- ja terveyshallitukselle ja lääninhallitukselle tilastollisia tietoja ja muita selvityksiä. Hammasteknikko on niin ikään velvollinen ilmoittamaan asuinpaikkansa ja osoitteensa sekä niiden muutokset viipymättä sosiaali- ja terveyshallitukselle ja lääninhallitukselle.
2) antaa sosiaali- ja terveyshallituksen määräysten mukaan ilmoituksia ja tietoja toiminnastaan.
Jos hammasteknikko on tuomittu vankeusrangaistukseen tai tämän lain rikkomisesta sakkoon taikka jos hammasteknikko mielisairauden taikka alkoholin tai huumausaineiden väärinkäytön vuoksi on käynyt kykenemättömäksi tointaan harjoittamaan, voi sosiaali- ja terveyshallitus julistaa hänet menettäneeksi oikeuden hammasteknikon toimen harjoittamiseen joko määräajaksi tai lopullisesti.
Edellä 4§:ssä tarkoitettu sosiaali- ja terveyshallituksen päätös pannaan valituksesta huolimatta heti täytäntöön.
1§1 a§3§3 a§4§5§